438.09 REGOLAMENTI DWAR FOND GĦAL GA MING MAL TA L-AVVIŻ LEGALI 110 tal-2015. L-AVVIŻ LEGALI 110 tal-2015. 1. Titolu. It-titolu ta’ dawn ir-regolamenti hu r-Regolamenti dwar Fond għal Gaming Malta. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’ohra: "l-Att " tfisser l-Att dwar Lotteriji u Logħob Ieħor; Kap. 438. Kap. 438. " l-Awtorità " tfisser l-awtorità mwaqqfa taħt l-artikolu 9 tal-Att; " il-Fond " tfisser il-Fond għal Gaming Malta; " il-Fondazzjoni " tfisser Gaming Malta; " l-istrument kostituttiv" tfisser l-att pubbliku li jistabbilixxi l-fondazzjoni Gaming Malta u kull dokument li hemm anness u li jiġi depożitat mar-Reġistratur skont il-liġi; " kumpanniji tal-logħob " tfisser kumpanniji li joperaw fis-settur tal-logħbob minn distanza, jew logħob jew imħatri oħra li huma regolati mill-Awtorità; " il-Ministru " għandha l-istess tifsira kif mogħtija fl-Att; " ir-Reġistratur " tfisser ir-Reġistratur għal Persuni Ġuridiċi. 3. (1) Għandu jkun hemm Fond, li jkun magħruf bħala l-"Fond għal Gaming Malta", li jkun kompost minn flus miġbura għat-twettiq tal-iskopijiet tal-Fondazzjoni, kif imfissra fir-regolament 5. (2) Il-Fond jiġi amministrat u jkun taħt il-kontroll tal-Fondazzjoni. 4. Il-fondazzjoni Gaming Malta. (1) Għandu jkun hemm fondazzjoni, li tkun magħrufa bħala "Gaming Malta", li tinħoloq b’att pubbliku skont il-liġi sabiex tamministra l-Fondu twettaq l-iskopijiet imfissra fir-regolament 5. (2) Il-Fondazzjoni tkun fondazzjoni bi skop u tiġi regolata: (a) Kap. 16. Kap. 16. bl-artikoli rilevanti tat-Tieni Skeda tal-Kodiċi Ċivili li jirregolaw fondazzjonijiet b’għan; u (b) bl-istrument kostituttiv. (3) L-amministrazzjoni u l-ġestjoni tal-Fondazzjoni tkun f’idejn il-bord tal-amministraturi li jkunu maħtura mill-istrument kostituttiv. (4) Ir-rappreżentanza legali u ġuridika tal-Fondazzjoni tkun vestita fil-President u l-Viċi President, li għandhom jaġixxu flimkien. 5. Skop. Il-Fondazzjoni jkollha l-iskop primarju li tippromwovi u tavvanza lil Malta bħal a ġurisdizzjoni għal-logħob u ċentru ta’ eċċellenza fis-settur tal-logħob, u sabiex tilħaq dan il-għan ikollha skopijiet speċifiċi definiti fl-istrument kostituttiv. 6. Setgħat. Il-Fondazzjoni jkollha dawn is-setgħat li ġejjin: (a) li tirreġistra l-fondazzjoni bħala persuna legali skont il-liġi; (b) li tuża jew tħallas perċentwali tal-flus li jinsabu fil-Fondhekk kif jista’ jiġi determinat mill-bord tal-amministraturi minn żmien għal żmien, għal spejjeż ordinarji li jinkorru fil-ġestjoni u l-amministrazzjoni tal-Fondazzjoni; (ċ) li tiġbor, taqsam, tħallas jew tapplika parti mill-Fond jew il-Fond kollu għall-benefiċċju tat-twettiq tal-iskopijiet tal-Fondazzjoni; (d) li tikkoordina ma’ organizzazzjonijiet li jieħdu inizzjattivi konsistenti mal-iskopijiet tal-Fondazzjoni; (e) li tirriċerka jew tikkummissjona riċerka dwar kif għandha tiġi promossa Malta bħal a ġurisdizzjoni għal-liċenzjar tal-kumpanniji tal-logħob; (f) li tapplika, jekk tkun eliġibbli, għal fondi tal-Unjoni Ewropea għal proġetti konsistenti mal-iskopijiet tal-Fondazzjoni; (g) li tidħol fi ftehim kollaborattiv ma’ assoċjazzjonijiet oħra li għandhom għanijiet simili jew komplementari għal dawk tal-Fondazzjoni, skont kif jiġdeterminat mill-bord tal-amministraturi; (h) li tagħmel kull att li jista’ jiġi kkunsidrat neċessarju għat-twettiq tal-iskopijiet tal-Fondazzjoni.